ફિલ્મની સ્ટોરી પણ પાંચ વર્ષ પછી જ સ્ટાર્ટ થાય છે. ચીનમાં રૉ (RAW)ના એક પછી એક એજન્ટોની હત્યાઓ થઈ રહી છે, જેને રોકવાની લીડ મળે છે હંગેરીમાં. આથી રૉની એક ઍજન્ટ કે.કે. યાને કે સોનાક્ષી સિંહા અને મુંબઈના જાંબાઝ પોલીસ અધિકારી યશવર્ધન યાને કે જ્હોન અબ્રાહમને હંગેરી પાર્સલ કરવામાં આવે છે. ત્યાં તો ફટ્ દઇને તે હત્યાઓ પાછળ જવાબદાર માણસને પકડી લે છે, પણ એને ભારત પરત લાવવામાં નાકે દમ આવી જાય છે. હજી પાંચ વર્ષેય જ્હોન સિંગલ જ છે અને પોતાની સ્વર્ગસ્થ પત્ની (જેનેલિયા)નાં સપનાં જોયા કરે છે. હા, પાંચ વર્ષમાં એનું બૉડી જબરદસ્ત બની ગયું છે અને એ અગાઉ ક્યારેય નહોતો એવો ફિટ ઍન્ડ ફાઇન બની ગયો છે.